stanford-oval/wikipedia huggingface dataset:
Huber Matos
Liittyminen vallankumouksellisiin

Huber Matos tutustui Fidel Castroon yhteisen tuttavan, Celia Sanchezin, kautta. Aluksi hän toimi Heinäkuun 26. päivän liikkeen yhdysmiehenä llanolla (kaupunkiin soluttautuneena, jonka vastaparina oli sierra - vuoristossa toimiva haara). Paljastuttuaan hän vältti pidätyksen pakenemalla maasta. Hän liittyi vallankumousarmeijaan 1958 toimittamalla lentokonelastillisen aseita Sierra Maestran vuoristoon, jonne hän lensi pakopaikastaan Costa Ricasta. Hän taisteli Kuuban sisällissodassa vallankumouksellisten puolella Fidel Castron rinnalla nousten comandanteksi (majuriksi) ja sai ansioistaan Kuuban vallankumouksen sankarin arvon, mutta hänen suhtautumisensa Castroon muuttui tämän saatua vallan käsiinsä tammikuussa 1959.
Matosista tehtiin Camagüeyn maakunnan kuvernööri ja sotilasjohtaja. Liberaalina vallankumouksellisena hän kuitenkin kyllästyi pian kommunistien, erityisesti Raúl Castron ja Che Guevaran, vaikutusvallan lisääntymiseen hallinnossa. Matos kirjoitti myöhemmin: "Maaliskuun lopulla ja huhtikuun alussa [1959] löysin marxilaista propagandaa armeijan julkaisusta Verde Olivosta... pari-kolme artikkelia. Näin, kuinka Che ja Raúl tapailivat kommunistisen puolueen jäseniä ja nimittivät esikuntaansa kommunistien edustajia. Tällöin sanoin itselleni: 'Nyt toteutetaan suunnitelmaa B.' Mutta joka kerta, kun mainitsin huolestani Fidelille, hän sanoi: 'Ei, ei, ei... en aio pettää sitoumustani Kuuban historiaan.'"
Tuomio ja vankeus

Joulukuun 11. päivä alkaneessa oikeudenkäynnissä Matos todettiin syypääksi "petokseen ja kansankiihotukseen" ja hänelle langetettiin 20 vuoden vankeusrangaistus, josta hän kärsi suurimman osan Isla de la Juventudin saaren vankilassa - samassa, jossa Castro oli itsekin ollut vangittuna 1953. Matosin mukaan "vankeus oli yhtä tuskaa, josta selvisin vain Jumalan sallimuksella. Minun oli turvauduttava nälkälakkoon ja muihin temppuihin. Karmeata. Vietin yhteensä kuusitoista vuotta eristyssellissä, ja minulle kerrottiin, että kohtaloni on kuolla vankilassa. He olivat julmia, sanan täydessä merkityksessä... minua kidutettiin monta kertaa ja sain kärsiä kaikkea mahdollista, jopa sukuelimeni puhkaistiin. Kerrankin eräs vartija yritti murtaa vatsani saappaallaan, kun olin nälkälakossa... Kauheita asioita."
Matos vapautettiin 21. lokakuuta 1979 kärsittyään tuomionsa loppuun. Hän sai liittyä yhteen perheensä kanssa, joka oli paennut maasta 1963. Myöhemmin he muuttivat Miamiin Yhdysvaltoihin, jossa Huber Matos asui kuolemaansa asti.
Huber Matos kirjoitti kokemuksistaan vankeudessa kirjan Como llegó la noche.
Aiheesta muualla

Huber Matosin muistelmien Como llegó la noche sivut (DiCrystal Enterprises, Inc. 2004) (Arkistoitu – Internet Archive)
Sierra, Jerry A. (2003)  Kuuban historia: 1959–1979
Huber Matos - Katkelma kirjasta Fidel Castro, Robert E. Quirk, 1993.
Hopeless Days

| ”Hopeless Days” Amorphis |
| --- | --- | --- |

Singlen tiedot
 Albumilta: Circle
 Julkaistu: 1. maaliskuuta 2013
 Formaatti: CDS
 Tyylilaji: heavy metal, death metal, post rock
 Kesto: 05.08
 Levy-yhtiö: Nuclear Blast
Listasijoitukset
  Suomen virallinen lista: 19.
Amorphiksen muut singlet
| ”You I Need” 2011 | ”Hopeless Days” 2013 | ”The Wanderer” 2013 |
Hopeless Days on suomalaisen Amorphiksen 12. single. Se julkaistiin vuonna 2013 levymerkillä Nuclear Blast Records.
Kappale ylsi Suomen virallisen listan sijalle 19.
Kappaleet

Hopeless Days – 05.08
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Homeroksen ja Hesiodoksen kilpa

| Homeroksen ja Hesiodoksen kilpa> Ἀγὼν Ὁμήρου καὶ Ἡσιόδου.Alkuperäisteos |
| --- | --- |
Kirjailija:  Alkidamas
Kieli:  muinaiskreikka
Genre:  eeppinen runous
Julkaistu:  300-luku eaa.
Löydä lisää kirjojaKirjallisuuden teemasivulta
Homeroksen ja Hesiodoksen kilpa (m.kreik. Ἀγὼν Ὁμήρου καὶ Ἡσιόδου, Agōn Homērū kai Hēsiodū, lat. Certamen Homeri et Hesiodi) on muinaiskreikkalainen runo, joka kertoo Homeroksen ja Hesiodoksen välisestä kuvitellusta kilpailusta (agōn). Runo laajentaa Hesiodoksen teoksessa Työt ja päivät olevaa mainintaa kilpailusta, jonka Hesiodos kertoo voittaneensa. Runon kirjoittajaa ei tunneta.
Historia

Nykyaikaan säilynyt versio on selvästi peräisin toiselta vuosisadalta jaa., sillä se mainitsee keisari Hadrianuksen (rivi 33). Friedrich Nietzsche päätteli, että runolla täytyy olla varhaisempi muoto. Hän esitti, että sen täytyy olla peräisin Alkidamaan teoksesta Mouseion, joka on kirjoitettu 300-luvulla eaa. Kolme myöhemmin löydettyä papyruskatkelmaa on vahvistanut tämän näkemyksen. Yksi papyruksista on ajoitettu 200-luvulle eaa.; yksi 100-luvulle eaa. (kummatkin sisältävät runosta version, joka on suureksi osaksi yhtenevä Hadrianuksen mainitsevan version kanssa); ja yksi, joka on tunnistettu lopun kolofonin perusteella Alkidamaan teoksen Homeroksesta loppuosaksi, ajoittuu 100- tai 200-luvulle jaa.
Sen, että runo on ainakin joiltakin osiltaan peräisin klassiselta ajalta, osoittavat kaksi eräässä arvoituksessa esiintyvää riviä (rivit 1282–1283), jotka löytyvät myös Aristofaneen näytelmästä Rauha. R. M. Rosen mukaan on todennäköisempää, että Aristofanes lainasi rivit olemassa olevasta tekstistä, kuin että Alkidamas olisi lainannut ne Aristofaneelta tämän kaltaiseen runoon. Rosen on löytänyt merkkejä runon vaikutuksesta myös Aristofaneen näytelmästä Sammakot. Hän huomauttaa selvästä traditiosta kuvata viisaiden (sofos) välistä kilpailua, johon kuuluu usein arvoitusten esittäminen kilpakumppanille.
Sisältö

Runo kertoo Homeroksen ja Hesiodoksen elämästä, syntyperästä ja synnystä lyhyesti. Lisäksi se kertoo heidän välisestään kilpailusta. Hesiodoksen itsensäkin mainitsema kilpailu sijoittuu Khalkikseen, Euboialle. Hesiodos kertoo Töissä ja päivissä, että ainoa kerta, kun hän on matkustanut laivalla, oli matka Auliista Khalkikseen, kun hän osallistui Amfidamaan, merkittävän khalkislaisen, hautajaisiin. Hautajaisissa järjestettiin kilpailu, jonka Hesiodos voitti. Palkinnoksi hän sai pronssisen kolmijalan, jonka hän omisti Helikon-vuoren muusille. Tällaista kolmijalkaa esiteltiin kävijöille muusille pyhitetyssä lehdossa vielä Pausaniaan aikana.
Hesiodos itse ei kuitenkaan mainitse Homerosta kilpakumppaninaan. Homeroksen ja Hesiodoksen kilpa kuvaa kilpailun olleen näiden kahden Kreikan suurimman runonlaulajan välinen. Runossa Hesiodos esittää kilpakumppanilleen haasteita ja arvoituksia. Homeros vastaa niihin improvisoiden mestarillisesti. Kuuntelijat osoittavat suosiotaan. Homeros ja Hesiodos esittävät kummatkin parhaana pitämänsä runokatkelman. Runo kuvaa, että Hesiodoksen valitsema voittoisa kohta oli kohta Töistä ja päivistä, joka alkaa sanoilla ”Kun Plejadit nousevat...”. Tuomari, joka on kuolleen Amfidamaan veli, antaa palkinnon Hesiodokselle. Runossa voitto kytkeytyy runoilijoiden runouden arvoon yhteisölle, polikselle: Hesiodoksen maanviljelystä ja rauhasta kertova teos katsotaan arvokkaammaksi kuin Homeroksen kertomukset sodista ja surmista.
Lopuksi kerrotaan suurten runoilijoiden kuolemaan liittyvistä olosuhteista.
Kirjallisuutta

Allen, T. W. (toim.): Oxford Classical Text of Homer.  (Osa 5)  Oxford University Press, 1912.
Graziosi, Barbara: "Competition in Wisdom". Teoksessa Budelmann, F. & Michelakis, P. (toim.): Homer, Tragedy and Beyond: Essays in Honour of P.E. Easterling, s. 57–74.  London, 2001.
Griffith, Mark: "Contest and contradiction in early Greek poetry". Teoksessa Griffith, Mark & Mastronarde, Donald (toim.): Cabinet of the Muses: Essays on Classical and Comparative Literature in Honor of Thomas G. Rosenmeyer, s. 185–207.  Atlanta, 1990.
Landesman, Stephen Geoffrey: The anonymous Certamen Homeri et Hesiodi : a possible antecedent to the literary agon in Aristophanes' Ranae[vanhentunut linkki] Ohio State University, Classics, 1965
West, Martin Litchfield: The Contest of Homer and Hesiod. The Classical Quarterly, 1971, New Series 17. vsk, s. 433–450.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Contest of Homer and Hesiod
Käännös suomeksi
Hopeseurakunta

| Hopeseurakunta |
| --- | --- |

Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1889
Johtava pastori:  Jopi Pietiläinen
Pääkirkko:  Humalistonkatu 7 Läntinen pitkäkatu 35 Turku
Aiheesta muualla
Sivusto
Infobox OKNimi-testi OK: 
Hopeseurakunta (ent. Turun vapaaseurakunta) on Turussa toimiva vapaaseurakunta. Seurakunta toimii Turun keskustassa, Tuureporinkadulla ja on perustettu vuonna 1889. Seurakunnan johtava pastori on Jopi Pietiläinen. Seurakunnalla on noin 500 jäsentä.
Historia

Vapaakirkollinen toiminta alkoi Turussa 1870-luvulla ja seurakunnan rukoushuone rakennettiin vuonna 1883. Tämä toimi yhteisön kokoontumispaikkana aina huoneiston palamiseen vuonna 1891 asti. Turun vapaaseurakunta perustettiin 1889. Uusi kappeli rakennettiin vuonna 1891 kauppias Ulrik Palmun toimesta Eerikinkadun varteen Antintalon takapihalle. Seurakunnalla oli sekä ruotsin- että suomenkielistä kokoustoimintaa kunnes se jakaantui 1920-luvulla.
Vapaaseurakunnan nykyiset tilat Tuureporinkatu 10:ssä valmistuivat vuonna 1957. Vuonna 1979 Turun Vapaaseurakunnan työn tuloksena perustettiin Raisioon itsenäinen vapaaseurakunta. Vuonna 1991 seurakunnalla oli 670 jäsentä, joista varsinaisia aikuisjäseniä oli 420. Seurakunnan toiminta oli vilkasta koostuen esimerkiksi jumalanpalveluksista, rukouskokouksista, nuortentoiminnasta ja partiosta seurakunnan partiolippukunnan Turun Versojen kautta.
Historia > Hopeseurakunta

Seurakunta on uudistanut toimintaansa 2010-luvulla ja on muun muassa vaihtanut nimeään Hopeseurakunnaksi. Turun seurakuntaa on luonnehdittu edelläkävijäksi vapaakirkollisuudessa ja seurakunnasssa muutos on nähty välttämättömyytenä. Turussa on myös perinteisesti haettu vaikutteita muista seurakunnista. Seurakunta järjesti vuoteen 2017 asti Hopetapahtumaa, jota on kuvatttu yhtenä Suomen parhaiten järjestetyistä kristillisistä tapahtumista.
Iris Racing

Iris Racing on sveitsiläinen pikkuformulatalli. Talli perustettiin vuonna 2000. Talli on voittanut Renault Speed Trophy F2000-sarjan mestaruuden vuonna 2004. Talli on aiemmin kilpaillut Sveitsin Formula Renault ja International Formula Master-sarjoissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Homesick

| Homesick A Day to Remember |
| --- | --- | --- |

Studioalbumin tiedot
 Äänitetty : 25. lokakuuta – 30. marraskuuta 2008
 Julkaistu: 3. helmikuuta 2009
 Tuottaja(t): Chad Gilbert, A Day to Remember
 Tyylilaji: metalcore, pop-punk, post-hardcore
 Kesto: 40.37
 Levy-yhtiö: Victory Records
A Day to Rememberin muut julkaisut
| For Those Who Have Heart 2007 | Homesick 2009 | Attack of the Killer B-Sides 2010 |
Singlet albumilta  Homesick
 ”NJ Legion Iced Tea” Julkaistu: 27. tammikuuta 2009  ”The Downfall of Us All” Julkaistu: 26. toukokuuta 2009  ”Have Faith in Me” Julkaistu: 2. maaliskuuta 2010
Homesick on A Day to Rememberin kolmas albumi, joka julkaistiin 3. helmikuussa 2009.
Kappaleet

The Downfall of Us All – 3.29
My Life for Hire – 3.33
I'm Made of Wax, Larry, What Are You Made Of?" (feat. Mike Hranica) – 3.00
NJ Legion Iced Tea – 3.31
Mr. Highway's Thinking About the End – 4.15
Have Faith in Me – 3.08
Welcome to the Family (feat. Vincent Bennett) – 2.59
Homesick – 3.56
Holdin' It Down for the Underground – 3.23
You Already Know What You Are – 1.27
Another Song About the Weekend – 3.45
If It Means a Lot to You (feat. Sierra Kusterbeck) – 4.03
Kokoonpano

Jeremy McKinnon – laulu
Joshua Woodard – basso
Tom Denney – kitara
Alex Shelnutt – rummut
Neil Westfall – rytmikitara
Mike Hranica – laulu kappaleessa "I'm Made of Wax, Larry, What Are You Made Of?"
Vincent Bennett – laulu kappaleessa "Welcome to the Family"
Sierra Kusterbeck – laulu kappaleessa "If It Means a Lot to You"
Dave Guynn – huuliharppu kappaleessa "If It Means a Lot to You"
Aiheesta muualla

Homesick Discogsissa (englanniksi)
Inre fjärden

| Inre fjärden |
| --- | --- |
Valtiot:  Suomi 
Paikkakunta:  Eckerö
Koordinaatit:  60°16′10″N, 19°36′11″E
Järvinumero:  94.210.1.002
Mittaustietoja
Pinnankorkeus:  1,9 m 
Rantaviiva:  9,49 km 
Pinta-ala:  0,93 km² 
 fiInre Fjärden 
Inre fjärden on järvi Eckerössä Ahvenanmaan länsiosassa. Sen pinta-ala on 93 hehtaaria. Etäisyys Maarianhaminasta on 26 kilometriä luoteeseen.
Maantiede

Inre fjärdenin pituus etelästä pohjoiseen on 2,6 kilometriä. Lassaholmenin niemi rajaa järven eteläosan pääaltaasta erottuvaksi vesialueeksi. Järven rannat ovat metsäisiä ja melko alavia. Inre fjärdenin pohjoiskolkasta virtaa noin 300 metriä pitkä Strömmen Kråkskärsfjärdeniin.
Inre fjärden (94.210.1.002) kuuluu Ahvenanmaan luoteiseen saaristoalueeseen (94.21), joka on toisen jakovaiheen vesistö Pohjoisen Ahvenanmeren päävesistössä (94). Luoteiseen saaristoalueeseen kuuluu Inre fjärdenin ohella Vandöfjärden, Leviksfjärden, Norsträsk ja 22 muuta järveksi luokiteltua vakavetta.
Inre fjärden on laajin Eckerön yhdestätoista järvestä. Toiseksi laajin on Kråkskärsfjärden. Ahvenanmaan 160:stä järveksi luokitellusta vakavedestä Inre fjärden on viidenneksi laajin Vargsundetin jälkeen ja ennen Tjudö träskiä.
Huitoo

| ”Huitoo” Diandra mukana Cheek |
| --- | --- | --- |

Singlen tiedot
 Julkaistu: 4. toukokuuta 2016
 Tekijä(t): Mats Takila, Mikko Kuoppala, Samuli Sirviö, Diandra Flores, Jare Tiihonen
 Tyylilaji: pop
 Kesto: 03.26
 Levy-yhtiö: Universal Music
Listasijoitukset
  Suomen virallinen lista: 20.
Diandran muut singlet
| ”Lintu” 2015 | ”Huitoo” 2016 |   |
”Huitoo” on suomalaisen pop-laulaja Diandran ensimmäinen single hänen tulevalta neljänneltä studioalbumiltaan. Kappaleella on mukana rap-artisti Cheek. Singlen julkaisi Universal 4. toukokuuta 2016. Kappaleen ovat säveltäneet ja sanoittaneet Diandra ja Cheek sekä Mats Takila, Mikko Kuoppala ja Samuli Sirviö.
Listasijoitukset

| Lista | Paras sijoitus |
| --- | --- |
Suomen virallinen singlelista: 20 
Suomen virallinen latauslista: 3 
Radiolista: –
Iris Mittenaere

Mittenaire kruunattuna Miss Ranskaksi 7. toukokuuta 2016.
Iris Mittenaere (s. 25. tammikuuta 1993 Lille, Ranska) on ranskalainen malli ja televisiojuontaja. Hänet on kruunattu Miss Ranskaksi 2016 sekä Miss Universumiksi 2016.
Huitit

| Huitit |
| --- | --- |
 Luhtahuitti (Porzana porzana)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Huitit Porzana  Vieillot, 1816
Katso myös
   Huitit Wikispeciesissä   Huitit Commonsissa 
Infobox OKNimi-testi OK: 
Huitit (Porzana) on rantakanojen heimoon kuuluva lintusuku.
Huittilajit

Amerikanhuitti (Porzana carolina)
Australianhuitti (Porzana fluminea)
Luhtahuitti (Porzana porzana)
Mustavyörääkkä (Porzana fasciata)
Pampahuitti (Porzana spiloptera)
Sepelhuitti (Porzana albicollis)
Hopeoitu kuu

| Hopeoitu kuu Isto Hiltunen |
| --- | --- | --- |

Studioalbumin tiedot
 Julkaistu: toukokuu 2006
 Formaatti: CD
 Tuottaja(t): Seppo Matintalo
 Tyylilaji: iskelmä
 Kesto: 46.17
 Levy-yhtiö: Sony BMG
Isto Hiltusen muut julkaisut
| Suomihuiput 2005 | Hopeoitu kuu 2006 |   |
Singlet albumilta Hopeoitu kuu
 ”Vain yhdessä me oomme vahvoja” Julkaistu: huhtikuu 2006
Hopeoitu kuu on Isto Hiltusen seitsemäs studioalbumi, joka julkaistiin 3. toukokuuta 2006. Levyltä julkaistiin singlenä Hiltusen oma sävellys ”Vain yhdessä me oomme vahvoja” huhtikuussa 2006.
Albumi sai useita radiosoittomenestyksiä. Kappale ”Tuhkaan hautautui Pompeija” pääsi Radio Suomen Suosituimmat -listan sijalle 11, ja ”Jos elämä suo” oli yli kymmenen viikkoa Radio Suomen soittolistalla ja ”Vain yhdessä me oomme vahvoja” oli mm. Radio Top 20 -listalla sijalla 2.[lähde? ]
Kappaleet

Tuuli viedä saa – 4.13 (alkup. Tha Me Thimitis)
Rakkaus saa odottaa – 3.59
Hiljaisuuden äänet – 4.03 (alkup. The Sound of Silence)
Sua en saa – 3.08
Vain yhdessä me oomme vahvoja – 3.46
Saara ja Ron – 3.56
Kuin tuhka tuuleen – 2.51 (alkup. Don’t Pull Your Love)
Rautavaaran perintö – 3.49
Jos elämä suo – 4.19
Tuhkaan hautautui Pompeija – 3.31
Hopeoitu kuu – 4.51
Kaunis Veera – 3.41 (alkup. A Cappella)
Aiheesta muualla

Hopeoitu kuu discogs.com -sivustolla
III (Yatteringin albumi)

| III Yattering |
| --- | --- | --- |

Studioalbumin tiedot
 Äänitetty : 2001-2002, Red Studio
 Julkaistu: 20. tammikuuta 2005
 Tuottaja(t): Piotr Łukaszewski
 Tyylilaji: alternative metal, alternative rock, elektroninen musiikki
 Kesto: 49.26
 Levy-yhtiö: Chaos III Production
Yatteringin muut julkaisut
| Live Extermination 2004 | III 2005 |   |
III on puolalaisen brutaalin death metal -yhtye Yatteringin neljäs studioalbumi, joka on julkaistu vuonna 2005.
Kappalelista

Human's Clones Store – 3.12
Progress – 3.22
Trip – 2.49
I See the Circle – 5.35
Stinking Story – 4.20
Old Man – 4.37
Pleasure of a Dead Body – 3.37
Ghastly – 3.06
Kill Me – 1.36
Mushroom's Journey – 17.12
Kokoonpano

Svierszcz – laulu, bassokitara
Hudy – kitarat, taustalaulu
Trufel – kitarat
Ząbek – rummut, perkussiot, taustalaulu
Aiheesta muualla

III (Yatteringin albumi) Discogsissa. (englanniksi)
Albumi III (Yatteringin albumi) Encyclopaedia Metallum -sivustolla (englanniksi)
Yattering
| --- | --- |
Studioalbumit:  Human's Pain • Murder's Concept • Genocide • III
Livealbumit:  Live Extermination
Eri esittäjiä:  Polish Assault
Demot:  The Sick Society • Promo 97
Videografia:  Creative Chaos
Katso myös:  Azarath • Vader • NYIA • Masachist • Anti-Motivational Syndrome • Sainc • Proghma-C
III (Koljosen tiekiistan albumi)

| III Koljosen tiekiista |
| --- | --- | --- |

Studioalbumin tiedot
 Äänitetty : syksyllä 2012
 Julkaistu: 25. lokakuuta 2012
 Formaatti: CD, LP
 Tuottaja(t): Koljosen tiekiista
 Tyylilaji: rock, punk, hardcore punk
 Kesto: 29.05
 Levy-yhtiö: Longplay Music
Koljosen tiekiistan muut julkaisut
| No Sleep ’til Konela 2011 | III 2012 | K.A.A.K.K.O. 2014 |
III (LONG 043) on Koljosen tiekiista -yhtyeen toinen studioalbumi ja kaikkiaan kolmas albumi. Albumin julkaisi Longplay Music CD:nä ja rajoitettuna 100 kappaleen 12-tuumaisena kuvavinyyli-painoksena.
Kappaleet

Pukukoodi – 1.47
Kiitos, menen heti huomenna – 1.31
Taskinen – 2.13
Vilunkipetteri – 2.07
Kerro lisää kotioloistas – 2.01
Herra X – 2.45
Polyuretaanimassaa – 1.21
Urheiluruutu – 1.18
Mustaa ja hötöä – 1.31
Harvoin sanottua – 1.39
Naarmu – 0.57
Juu, näin o! (Reprise) – 1.05
Ei, näin ei ole – 9.10
Kokoonpano

Koljonen – laulu, kitara
Hartikainen – basso, taustalaulu
Lehto – rummut, taustalaulu
Arvostelut

Desibeli.net:
Imperiumi: 8-/10
Hyperforiini

Hyperforiinin rakenne
Hyperforiini on mäkikuisman sisältämä aine, joka on yksi vaikuttavista aineista mäkikuismaa sisältävissä rohdosvalmisteissa. Tämä vaikuttava aine on antibioottinen suoja mikrobeja vastaan. Sitä käytetään hyperisiinin kanssa esimerkiksi mäkikuismauutteessa.tarvitaan parempi lähde Hyperforiinilla on lievää masennusta lievittävää vaikutusta.tarvitaan parempi lähde
Hyperforiinin kemiallinen kaava on C35H52O4, moolimassa 536,8 g/mol, sulamispiste 79 - 80 °C ja CAS-numero 11079-53-1.
Aiheesta muualla

PubChem: Hyperforin (englanniksi)
Human Metabolome Database (HMDB): Hyperforin (englanniksi)
Food Component Database (FooDB): Hyperforin (englanniksi)
DrugBank: Hyperforin (englanniksi)
Kyoto Encyclopedia of Genes and Genomes (KEGG): Hyperforin (englanniksi)
Dr. Duke's Phytochemical and Ethnobotanical Databases: Hyperforin (englanniksi)
Internationaali

Internationaali on useista vasemmistolaisista järjestöistä käytetty nimitys:
Ensimmäinen internationaali, kokoontui 1864 Karl Marxin johdolla. Hajosi 1876.
Toinen internationaali, sosiaalidemokraattinen internationaali perustettiin Pariisissa 1889. Se hajosi ensimmäiseen maailmansotaan, elpyi sodan jälkeen, mutta hajosi toiseen maailmansotaan.
Komintern, eli kommunistinen internationaali (joskus myös Kolmas internationaali) perustettiin Moskovassa 1919. Se lakkautettiin 1943.
Kominform perustettiin 1947 kommunistipuolueiden yhteistyöelimeksi. Hajosi 1956.
Lev Trotski perusti 1938 neljännen internationaalin.
Lisäksi nykyään on olemassa ainakin:
Sosialistinen internationaali, (Socialist International) perustettu 1956, sijaitsee Lontoossa. Siihen kuuluvat useimpien maiden sosialistipuolueet.
Piraattipuolueiden internationaali, (engl. Pirate Parties International), piraattipuolueiden kansainvälinen yhteistyöjärjestö.
Laulu "Kansainvälinen" on tunnettu nimellä "Internationaali".
Aiemmin julkaistu vasemmistolainen lehti nimeltä Internationaali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”internationaali”, voi hakea sivunnimihaulla, laajalla sivunnimihaulla tai tekstihaulla.
Holywell Junctionin rautatieasema

Holywell Junctionin rautatieasema oli rautatieasema Greenfieldin kylässä lähellä Holywellin kaupunkia Flintshiressä, Walesissa. Holywell Junction oli nimensä mukaisesti risteysasema: se sijaitsi North Wales Coast Linen varrella kohdassa, jossa Holywellin rata erkani siitä. Asema oli toiminnassa vuosina 1848–1966.
Holywell Junctionin asemarakennus ja aseman opastinrakennus ovat molemmat suojeltuja rakennuksia.
Historia > Alkuvuodet

Asema avautui 1. toukokuuta 1848 osana Chesteristä Holyheadiin kulkevaa North Wales Coast Linea. Sen nimenä oli alun perin pelkkä Holywell. Raiteita asemalla oli alun perin kaksi, ja kummallekin raiteelle oli oma laiturinsa. Aseman toiminnot olivat keskittyneet Holyheadiin päin menevien junien laiturille, jolla oli Francis Thompsonin suunnittelema suuri tiilinen asemarakennus. Toisella laiturilla ei alun perin ollut mitään. Asema sijaitsi Holywellin sataman vieressä, ja siellä olikin tiilinen makasiini rahdille ja sivuraiteita pääradan molemmin puolin.
Aseman länsipuolella radan yli kulki Holywellistä satamaan raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.
Liikennemäärät Chesterin ja Holyheadin välillä kasvoivat 1800-luvun lopulla niin, että reitille rakennettiin kaksi raidetta lisää. Tämä toteutettiin Holywellissä niin, että pienempi laituri muutettiin laiturisaarekkeeksi ja uusien kiskojen toiselle puolelle rakennettiin puusta uusi laituri. Laiturilta toiselle vei alikulkutunneli aseman luoteispäässä. Laiturisaarekkeelle rakennettiin tiilestä yksikerroksinen rakennus ja uudelle sivulaiturille puinen odotustila. Keskimmäiset raiteet olivat pikajunien käytössä, ja paikallisjunat kulkivat ulommilla. Liikenteen ohjaamista varten laiturisaarekkeen luoteispäähän rakennettiin opastinrakennus.